Identifica les entitats del següent text:
Sol Daurella i Comadrán (Barcelona, 1966) és una empresària catalana, presidenta de Coca-Cola European Partners, empresa que fabrica, embotella i distribueix Coca-Cola a tretze països d'Europa occidental. Neta de l'empresari bacallaner Santiago Daurella i Rull i filla de l'empresari Josep Daurella i Franco, es llicencià en ciències empresarials i obtingué el Màster d'Administració d'Empreses d'ESADE. Estudià a Suïssa i a Berkeley, on cursà un màster en finances. L'any 1951, la família va obtenir la llicència per embotellar i distribuir la beguda Coca-Cola a Espanya. La seva família per part de mare, els Comadrán, es va dedicar a la indústria tèxtil. És presidenta de l'empresa Coca-Cola European Partners, una empresa que cotitza a les borses d'Amsterdam, Nova York, Londres i Madrid. També es troba sota la seva òrbita la distribució de càpsules de cafè de Nespresso a Espanya. Des de novembre de 2014, és accionista i consellera independent del Banco de Santander. Anteriorment, ha ocupat el lloc de consellera al Banc de Sabadell (des de 2009 fins a 2014, del qual és també una accionista important), a Ebro Foods (entre 2010 i 2014), i Acciona (entre 2011 i 2015).
Des del 1992 és cònsol honorària d'Islàndia a Barcelona. És membre de la junta del Cercle d'Economia de Barcelona, presideix el consell d'administració del Teatre Nacional de Catalunya i és patrona del Palau de la Música Catalana. També forma part dels patrons de (entre d'altres) les fundacions ESADE, "Amigos del Museo del Prado", "Empieza por Educar" i de les fundacions del camp de la investigació mèdica FERO ("Fundación Privada de Estudios e Investigación Oncológica", amb seu a Barcelona), VHIO ("Vall d'Hebron Institute of Oncology"), SHE ("Foundation for Science, Health and Education", dedicada a la prevenció i a l'educación en la salut per a prevenir la malaltia cardiovascular) i l'Institut Guttmann. Se li atribueix una fortuna de 850 milions d'euros. El rànquing 2013 de persones més riques fet per la revista Forbes la situà a la 19a. posició dels espanyols, amb una fortuna familiar estimada de 1.600 milions d'euros. Alguns mitjans la consideren la primera o la segona catalana més poderosa. El seu marit, Carles Vilarrubí i Carrió és vicepresident del Futbol Club Barcelona, des de 2010, és vicepresident de "Rotschild España" i propietari de l'empresa "Oxer Sport", especialitzada en màrketing esportiu hípic, i que té el lideratge europeu en gestió d'instal·lacions i actes hípics internacionals. La gestió de Sol Daurella al capdavant de Coca-Cola Iberian Partners ha estat fortament criticada per les seves reticències en contra de la llengua catalana i del compliment del Codi de Consum de Catalunya. Malgrat les demandes de començament dels noranta, es va negar a etiquetar en català tot i fer-ho en la resta de llengües europees amb nombre similar de parlants i fins i tot en islandès per a Islàndia. El 26 d'abril del 2016, va rebre la Creu de Sant Jordi per la seva “contribució a la internacionalització de l'economia catalana”, cosa que va generar polèmica arran de les seves polítiques en contra de l'etiquetatge en català.
Sol Daurella i Comadrán : persona, Barcelona : Entitat_Geopolítica, Coca-Cola European Partners : empresa_privada, Santiago Daurella i Rull : persona, Josep Daurella i Franco : persona, ESADE : educació, Suïssa : Entitat_Geopolítica, Berkeley : Entitat_Geopolítica, Espanya : Entitat_Geopolítica, Comadrán : grup_humá, Nespresso : empresa_privada, Banco de Santander : empresa_privada, Banc de Sabadell : empresa_privada, Ebro Foods : empresa_privada, Acciona : empresa_privada, Islàndia : Entitat_Geopolítica, Teatre Nacional de Catalunya : organització, Palau de la Música Catalana : organització, Amigos del Museo del Prado : organització, Empieza por Educar : organització, Institut Guttmann : hospital, Forbes : mitjans_massius, Coca-Cola : aliment, Europa occidental : Entitat_Geopolítica, borses d'Amsterdam : organització, Nova York : organització, Londres : organització, Madrid : organització, Cercle d'Economia de Barcelona : organització, FERO ("Fundación Privada de Estudios e Investigación Oncológica : organització, VHIO ("Vall d'Hebron Institute of Oncology") : organització, SHE ("Foundation for Science, Health and Education" : organització, Carles Vilarrubí i Carrió : persona, Futbol Club Barcelona : equip_esportiu, Rotschild España : organització, Oxer Sport : empresa_privada, Sol Daurella : persona, Coca-Cola Iberian Partners : empresa_privada